L 318/52 Den Europæiske Unions Tidende 4.12.2010 DEN EUROPÆISKE CENTRALBANKS AFGØRELSE af 29. november 2010 om godkendelse af omfanget af møntudstedelse i 2011 (ECB/2010/25) (2010/751/EU) STYRELSESRÅDET FOR DEN EUROPÆISKE CENTRALBANK HAR — under henvisning til traktaten om Den Europæiske Unions funktionsmåde, særlig artikel 128, stk. 2, under henvisning til Rådets beslutning 2010/416/EU af 13. juli 2010 i henhold til traktatens artikel 140, stk. 2, om Estlands indførelse af euroen den 1. januar 2011 (!), navnlig artikel 1, og ud fra følgende betragtninger: (1) Den Europæiske Centralbank (ECB) har fra og med den 1. januar 1999 eneret til at godkende omfanget af udste- delse af mønter for de medlemsstater, som har euroen som valuta. (2) m— Undtagelsen for Estland som henvist til i artikel 4 i Tiltrædelsestraktaten 2003 ophæves med virkning fra den 1. januar 2011. (3) De 16 medlemsstater, der har euroen som valuta, samt Estland har forelagt ECB deres skøn over omfanget af udstedelsen af euromønter i 2011 til godkendelse, sammen med forklarende noter om den anvendte prognosemetode — VEDTAGET DENNE AFGØRELSE: Artikel 1 Godkendelse af omfanget af udstedelse af euromønter i 2011 ECB godkender herved omfanget af udstedelse af mønter i 2011 for de medlemsstater, der har euroen som valuta i 2011, som anført i den følgende tabel: (millioner EUR) Udstedelse af mønter bestemt til at sættes i omløb og udstedelse af mønter til samlerbrug (ikke bestemt til at sættes i omløb) i 2011 Belgien 178,3 Tyskland 629 Estland 48,4 Irland 444 Grækenland 54,5 Spanien 180 Frankrig 300 Italien 262,4 Cypern 15,6 Luxembourg 30 Malta 6,8 Holland 64 Østrig 277 Portugal 30 Slovenien 36 Slovakiet 42,2 Finland 60 Artikel 2 Afsluttende bestemmelse Denne afgørelse er rettet til de medlemsstater, der har euroen som valuta, samt til Estland. Udfærdiget i Frankfurt am Main, den 29. november 2010. Jean-Claude TRICHET Formand for ECB () EUT L 196 af 28.7.2010, s. 24.